Դատելով Բյուլ-բյուլ օղլու խոսքից, որը՝ չգիտես ավելի էմոցիոնալ երաժշտի, թե փոքրիշատե մտածող դիվանագետի խոսք էր, Ադրբեջանը ցանկանում է ղարաբաղյան հակամարտության խաղաղ կարգավորում, բայց քանի որ դրա ուղին չի գտնվում, ռազմական ճանապարհն էլ է դիտվում խնդրի լուծման միջոց: Այնքան, որքան հայկական զորքերը կանգնած են ԼՂՀ շուրջ գտնվող հինգ շրջաններում, ոչինչ հնարավոր չէ ոչ երաշխավորել, ոչ բացառել՝ միջադեպային ընդհարումներից մինչեւ պատերազմ: Այլ կերպ ասած՝ պետք չէ զարմանալ, եթե բախումն սկսած լինի Ադրբեջանը: